Verdell Primeaux

Verdell Primeaux (Scottsbluff (Nebraska), 1966) is in Amerikaansk sjonger, muzikant en lietsjeskriuwer fan etnysk Yndiaansk komôf. 

Libben en karriêre
Primeaux waard yn 1966 berne yn Scottsbluff (Nebraska), yn 'e Amerikaanske steat Nebraska, as de soan fan 'e peyotesjonger Francis Primeaux sr. Hy is fan mingd Ponka en Jankton-Westlike Dakota-komôf. Primeaux wennet op 't heden mei frou en bern yn Tuba City, yn Arizona. 

Primeaux is in sjonger, muzikant en lietsjeskriuwer yn 'e peyotetradysje fan 'e Lânseigen Amerikaanske Tsjerke (NAC), wêrby't er himsels begeliedt op 'e rattel en de wettertromme. Tegearre mei de Navaho-Yndiaan Johnny Mike foarmet er it duo Primeaux and Mike. Yn 2002 wûnen se in Grammy Award, de wichtichste Amerikaanske muzykpriis, foar harren album Bless the People: Harmonized Peyote Songs. Datselde jiers wûnen se foar datselde album ek in Nammy Award (Native American Music Award).

Diskografy
 19?? – Peyote Songs (mei Johnny Mike)
 19?? – Peyote & Healing Songs (mei Robert Attson)
 199? – Peyote Songs (mei Johnny Mike)
 1995 – Walk in Beauty: Healing Songs (mei Johnny Mike)
 199? – Peyote Songs (mei Johnny Mike)
 199? – Peyote Songs in Sioux & Navajo (mei Johnny Mike)
 199? – Sacred Path (mei Joe Jakob)
 199? – Peyote Songs of the Native American Church (mei Johnny Mike)
 199? – Gathering of Voices (mei Johnny Mike)
 199? – Live in Harmony (mei Johnny Mike)
 2000 – Evolution: Generation to Generation (mei Johnny Mike)
 2001 – Bless the People: Harmonized Peyote Songs (mei Johnny Mike)
 2002 – Hours Before Dawn (mei Johnny Mike)
 2007 – The Color of Morning (mei Xavier Quijas Yxayotl)
 2008 – Stories Told (mei Terry Hanks)
 200? – Healing Winds (mei Johnny Mike)
 200? – Mystical Warrior 
 200? – Peyote Songs From Lakota Country
 20?? – Veterans and Honor Songs

Kategory:Amerikaansk sjonger
Kategory:Amerikaansk muzikant
Kategory:Amerikaansk lietsjeskriuwer
Kategory:Grammy-winner
Kategory:Amerikaansk muzikant fan Yndiaansk komôf
Kategory:Persoan fan Dakota-komôf
Kategory:Persoan fan Ponka-komôf
Kategory:Persoan berne yn 1966